钦定古今图书集成/方舆汇编/职方典/第1404卷 > 《全义复北门记》前人
## 钦定古今图书集成/方舆汇编/职方典/第1404卷 > 《全义复北门记》前人

贤者之兴而愚者之废。废而复之为是，习而循之为
非。恒人且犹知之不足乎列也，然而复，其事必由乎
贤者。推是类以从于政，其事可少哉？贤莫大于成功，
愚莫大于吝且诬。桂之中岭而邑者曰全义，卫公城
之南，越以平卢遵为全义，视其城塞北门，凿他雉以
出。问之其门人，曰：“馀百年矣。”或曰：“巫言是不利于令”，
故塞之。或曰：“以宾旅之多，有惧竭其饩馈者，欲回其
途，故塞之。”遵曰：“是非吝且诬欤，贤者之作，思利乎人，
反是罪也。余其复之。”询于群吏，群吏叶厥谋，上于大
府，大府以俞，邑人便焉，讙舞里闾，居者思止其家，行
者乐出其涂。“由是道以废邪，用贤弃愚，推以革物，宜
民之苏，若是而不列，殆非孔子徒也。”为之《记》云。

里而南，咸会于阳朔。朔经四百里，孤崖绝𪩘，森耸骈
植，类三峰九嶷析城天柱者，凡数百里”，如楼通天，如
阙凌霄，如修竿，如高旗，如人而怒，如马而驩，如阵将
合，如战将散，难乎其状也。而又漓江、荔水，罗织其下，
蛇龟猿鹤，焯耀万怪。“县界山间，其土壤方百里，其势
险，其形蹙，千人守之，十万不能攻。东制邕、容、交、广之
冲，南扼宾、峦、岩、象之隘，一日有盗，则吾扼其吭而制
其变。皆繇善命理者，常选于地。”县治西七步有石渠，
其浚十仞，渠之下有洞，洞有水，水深百尺，上有亭，可
以宴乐游处。肆在亭西，廪在肆西，士宦、胥吏、黎民商
贾夹川而宅，基置山足，山多大木，可“以堂，可以室。其
花四时红紫，望之森然，犹珊瑚琼玖。予又不知夫崑
仑崆峒，其名安取而胜？兹籍户五千，其税缗钱千万，
于桂为大；俗犷人狡，尤难于正。宝历元年，正大夫有
事罢，渤海李湜以能贤补其阙，浃时而俗咸变，斯又
以见吾宰之官人也。”明年春，予使番禺，湜因谒于亭。
予视其吏肃然，视其亭，翛然无喧哗之异。惟城无隍，
予勉之凿，曰“诺。”惟门无台，予勉之修，曰“‘诺。”惟廨宇之
倾圮，予勉之葺，曰“诺’。其应答响然如转圜，是其材不
啻为是县邑矣。思荐天下士，以补其大小之任，可为
滕薛，舍是何称？”遂书其垣曰：“阳朔摄令《厅壁记》以旌
湜勤县，在吴为始安，在隋而易之，更二百年以前名
氏，予”不得闻。彼奇伟倜傥之难，有若人也如此，故记。
后之从政者，可不仿哉！